Didieji Gulbinai
Didieji Gulbinai – kaimas Vilniaus rajono savivaldybėje, 1 km į rytus nuo Didžiosios Riešės, 2 km į pietus nuo Kalino, tarp kelio  A14  Vilnius–Utena  ir Riešės upelio. Pietinė kaimo dalis prijungta prie Vilniaus. Būdingos nausėdijos (statybos prasidėjo po 2000 m.), besiplečiančios į vaizdingą pievą Riešės aukštumoje. Į rytus nuo kaimo, Gulbino ežero saloje, stūkso Didžiųjų Gulbinų piliakalnis.